Το Διοικητικό Συμβούλιο του Ιατρικού Συλλόγου Επαρχίας Καλύμνου που συνεδρίασε στις 4/4/2019 στην Κάλυμνο, πληροφορήθηκε έκπληκτο από συνάδελφο, μέλος του Δ.Σ. που διαμένει μόνιμα στη Λέρο, ότι πριν περίπου τρεις εβδομάδες συνέβη ένα πολύ δυσάρεστο περιστατικό εντός του νοσοκομείου της Λέρου.

Προσήλθε από το HOT SPOT του νησιού ένας παράτυπος μετανάστης μετά της εγκυμονούσας συζύγου του στο νοσοκομείο προκειμένου να γεννήσει. Επειδή οι τραυματιοφορείς και ο Μαιευτήρας-Γυναικολόγος ήσαν άντρες, προκάλεσε εκτεταμένες φθορές στο νοσοκομείο και απειλήθηκε η ζωή του Μαιευτήρα-Γυναικολόγου λόγω θρησκευτικού φανατισμού. Η Ελληνική αστυνομία συνέλαβε το δράστη προκειμένου να οδηγηθεί στη δικαιοσύνη.

Ο Ιατρικός Σύλλογος Επαρχίας Καλύμνου καταδικάζει κάθε πράξη βίας από όπου κι αν προέρχεται. Τιμά και συγχαίρει όλους τους ιατρούς του νοσοκομείου Λέρου που σε καθημερινή βάση επιδεικνύουν αλληλεγγύη και προσφέρουν τις εξαιρετικές υπηρεσίες τους σε όλους τους συνανθρώπους μας.

Οι ιατροί μας καθημερινά επιβεβαιώνουν τον υψηλό πολιτισμό των Ελλήνων.

{loadmoduleid 270}